sasicodes/solvari-1 huggingface dataset:
நீண்ட நரைத்த தாடியும் வெண்ணிறமான தலைப்பாகையும் தோள்களில் போடப்பட்ட கனத்த கம்பிளிச்சால்வையும் காதுகளில் குலத்தலைமையின் அடையாளமான பொற்குண்டலங்களும் கொண்ட முதியவரைத்தான் அவன் தந்தையாக அறிந்திருந்தான்.
பெரிய பிலக்ஷ மரங்களாலான வேலிக்குள் வட்டமாக அமைந்த இருநூறு இல்லங்களும் நடுவே அரசமரத்தடியில் ஊர்மன்றும் கொண்ட இடையர்கிராமமான மதுவனத்தின் நடுவே கனத்தமரங்களால் அடித்தளமிடப்பட்டு மரச்சுவர்கள்மேல் மரப்பட்டைக்கூரையிடப்பட்ட ஊர்த்தலைவரின் மாளிகை இருந்தது.
யாதவர்களில் முதன்மைக்குலமான விருஷ்ணிகளில் பிறந்த ஹ்ருதீகரின் மைந்தரான சூரசேனரை தசபதத்தின் நூற்றியாறு யாதவக்கிராமங்களில் வாழ்ந்த எட்டு குடிகள் இணைந்த அவையில் குடிச்சபைத் தலைவராகத் தேர்ந்தெடுத்தனர்.
காட்டுக்குள் மேய்ச்சலுக்குச் செல்லும் கன்றுகளை லவணர் கவர்ந்துசெல்வதும் அதைத்தடுக்கமுயலும் யாதவர்களைக் கொல்வதும் அன்றாட நிகழ்ச்சியாக இருந்தது.
சூரசேனரின் மூதாதையான கிருதவீரியனின் காலகட்டத்தில் அன்று யமுனைப்பகுதியை ஆட்சி செய்திருந்த கோசலநாட்டின் இக்ஷுவாகு வம்சத்து அரசர்களில் இளையவனும் பெரும்புகழ்ராமனின் இளவலுமாகிய சத்ருக்னனிடம் சென்று முறையிட்டனர்.
மதூகனின் மகனாகிய மாஹன் தசபதத்தின் யாதவர்களுடன் ஒத்துச்செல்லவும் அங்கிருந்த ஏழு குடிகளுடன் எட்டாவதாக இணைந்துகொள்ளவும் ஒப்புக்கொண்டான்.
நீராடாமலிருப்பது காடுகளுக்குள் பிற விலங்குகளின் மோப்பத்துக்குச் சிக்காமல் உலவுவதற்குரிய வழிமுறையாக அவர்களால் நெடுங்காலமாக கடைப்பிடிக்கப்பட்டுவந்த வழக்கம்.
யாதவர்களின் வழக்கப்படி இளமையிலேயே தேவவாஹனும் கதாதனனும் கிருதபர்வனும் தந்தையின் மந்தையைப்பிரித்து தங்கள் பங்குகளைப் பெற்றுக்கொண்டு புதிய மேய்ச்சல்நிலங்களை நோக்கிச்சென்றனர்.
ஹ்ருதீகரின் இரண்டாவது மனைவியும் சூரசேனரின் அன்னையுமான வைரிகுடியைச் சேர்ந்த பத்மை அதைக்கேட்டு கடும்சினமடைந்து கண்ணீருடன் கைதூக்கி அவச்சொல்லிட்டவளாக சபையில் இருந்து வெளியேறினாள்.
என் மைந்தனுக்கு பச்சைஊன் உண்ணும் குடியில் பெண்கொள்வதை விட நான் உயிர்விடுவேன் என்று சொல்லி இல்லத்தில் தன் அறைக்குள் சென்று கதவைமூடிக்கொண்டாள்.
வாயில் திறக்கவில்லை என்றால் உள்ளே நீயும் வெளியே நானுமாக உயிர்துறந்து தந்தையை அடைவோம் என்று சொல்லி சூரசேனர் வாயிலிலேயே அமர்ந்துகொண்டார்.
அந்த ஊண்துயில்நீப்பு நோன்பை சாளரங்கள் வழியாக நோக்கியபடி சூரசேனரின் விருஷ்ணிகுலத்து யாதவர்கள் முழுக்க அங்கேயே நின்றிருந்தனர்.
குடிச்சபையில் லவணர்களின் தலைவனாகிய கலன் தன் மூத்தமகளை சூரசேனருக்கு அறத்துணைவியாக அளிக்கவிருப்பதாகச் சொன்னபோதுதான் தந்தையின் பின்னால் இடையில் அணிந்த ஆட்டுத்தோல் ஆடையை முலைகளுக்குமேல் தூக்கி தோளில் முடிச்சுபோட்டு தலையில் சிவந்த காட்டுமலர் சூடி கழுத்தில் செந்நிறமான கல்மாலை அணிந்து நின்றிருந்த மரீஷையை சூரசேனர் கண்டார்.
குடிமூத்தாரான காளிகர் தயங்கியபடி சூரசேனரிடம் மணம் கொள்ள அவருக்குத் தடையில்லை அல்லவா என்று கேட்டபோது இல்லை குடிமுறையே என் வழி என்று அவர் சொன்னார்.
யாதவமுறைப்படி சூரசேனர் ஏழு கன்றுள்ள வெண்பசுக்களை மரீஷையின் தந்தையான கலனுக்கு கையளித்து அவர் மகளை கன்னிக்கொடையாகப் பெற்றுக்கொண்டார்.
அவள் பெருங்காதலுடன் அவரை தன் பெரிய மார்புக்குவைகளுக்குள் அணைத்து இறுக்கிக்கொண்டு லாவணமொழியில் எதையோ பாடுவதுபோலச் சொன்னாள்.
அப்போதுகூட அவளை எருமை சேற்றுக்குழியில் விழுந்துவிட்டது என்றோ பசுவின் கால் ஒடிந்துவிட்டது என்றோ ஏதேனும் சொல்லி அருகே இருக்கும் காட்டுக்குக் கூட்டிச்சென்றுவிடுவார்.
அத்தனை வேலைகளையும் முடித்தபின் அவள் புறந்திண்ணையில் அருகே நின்றிருந்த மூத்த சாலமரத்தை அண்ணாந்து நோக்கி அதன் கிளைகளிலும் இலைகளிலும் ஆடும் அணில்களை கவனித்தபடி கனவுநிறைந்த கண்களுடன் அமர்ந்திருப்பாள்.
அவர்களின் கன்றுகள் திமிறிக்கொண்டு செல்லும்போதோ எருமைகள் எழாமல் அடம்பிடிக்கும்போதோ மரீஷையைத்தான் அவர்கள் அழைக்கவந்தனர்.
தேவபாகன் தேவசிரவஸ் ஆனகன் சிருஞ்சயன் காகானீகன் சியாமகன் வத்ஸன் காவுகன் என அனைத்துக்குழந்தைகளும் மரீஷையைப்போலவே கன்னங்கரியவையாக ஆற்றல்மிக்கவையாக இருந்தன.
பன்னிரு குழந்தைகளுக்குப் பின்னரும் மரீஷை எந்த மாறுதலுமில்லாமல் லவணர்குலத்திலிருந்து தோல்கூடையில் சீர்ப்பொருட்களை சுமந்து தயங்கியகாலடிகளுடன் இல்லத்தில் நுழைந்தபோதிருந்ததைப் போலவே இருந்தாள்.
ஆகவே மகவுபிறந்த செய்தியை வயற்றாட்டி வந்து சொன்னபோது புறவாயிலில் கன்றுக்குட்டிக்கு கழுத்துநார் பின்னிக்கொண்டு அமர்ந்திருந்த அவள் எழுந்துகூட பார்க்க முனையவில்லை.
தந்தையுடன் காட்டில் வாழ்ந்த தமையன்களையும் லவணர்களின் ஊரில் வாழ்ந்த தமக்கையரையும் ஓரிருமுறைக்குமேல் அவர்கள் கண்டிருக்கவுமில்லை.
அவன் தனித்து நிற்கும்போது சுற்றுமுற்றும் பார்த்தபடி அருகே வரும் அன்னை அவனை அள்ளி அணைத்துக்கொண்டால் அவன் திமிறி கைகால்களை உதறி கதறியழுவான்.
கன்னங்கரிய நிறமும் வெள்ளிக்கண்களும் கொண்ட அந்தப்பசு கரியநிற அகிடுகள் கொண்டதாகையால் அதன் பால் பூசைக்கு மிகவும் உகந்ததாகக் கருதப்பட்டு தனியாக தொழுவத்தில் கட்டப்பட்டு வளர்க்கப்பட்டது.
ஒளிக்குக் கூசும் தன்மை கொண்ட அதன் வெள்ளிக்கண்களில் மின்னல் ஒளி பட்டபோது அது மிரண்டு சுழன்று கால்களை நிலத்தில் ஊன்றி முழு எடையையும் கொண்டு இழுத்து கயிற்றை அவிழ்த்துக்கொண்டு மழைத்தாரைகளுக்குள் பாய்ந்தது.
குளம்படிச் சத்தம்கேட்டு புறந்திண்ணையில் வசுதேவனையும் பிருதையையும் மடியில் வைத்துக்கொண்டிருந்த பத்மை அவர்களை இறக்கிவிட்டு இறங்கி ஓடிச்சென்று சேற்றில் இழுபட்ட அறுந்த கயிற்றைப் பற்றி இழுத்தாள்.
மழையில் குனிந்து மூச்சுசீறி மிரண்டு நின்ற பசுவை அணுகி அதை கையாலேயே ஓங்கி அறைந்து கொம்புகளைப்பிடித்து வளைத்து துரத்திவிட்டு கீழே கிடந்த பத்மையை அணுகினாள்.
மீண்டும் முட்டுவதற்காகக் குனிந்த பசுவைநோக்கி வலக்கையை வீசியபடி கால்கள் சேற்றில் குழைந்து இழுபட மண்ணில் தவழ்ந்த பத்மை மருகியை நோக்கி கைநீட்டி தன்னை மீட்கும்படி ஓசையில்லாமல் மன்றாடினாள்.
இடக்கையால் இருகுழந்தைகளையும் வளைத்து தன் உடலுடன் சேர்த்துக்கொண்டபோது இடக்கண்ணில் இருந்து கண்ணீர் வழிந்து கன்னத்தில் ஓடியது.
அதை பத்மையின் அருகே கொண்டுவந்து வாயருகே நீட்டியபோது பத்மையின் கண்களுக்குள் கூரிய கத்தி திரும்புவதுபோல வெறுப்பின் ஒளியை வசுதேவன் கண்டான்.
அன்று இரவு வீட்டு அறைகளெல்லாம் யாதவகுலத்து மகளிர் நிறைந்திருக்க முற்றத்தில் போடப்பட்ட ஓலைப்பந்தலுக்குள் முதியவர்கள் கூடி நிற்க நீப்புச்சடங்குகள் நடந்துகொண்டிருந்தபோது பிருதையை கொல்லைப்பக்கம் சாம்பல்குழி அருகே அழைத்துக்கொண்டுசென்று வசுதேவன் சொன்னான் நாம் பாட்டிக்காக அழக்கூடாது.
முற்றத்தில் பீடத்தில் தனியாக நரைத்த தாடியை நீவியபடி அமர்ந்திருந்த சூரசேனரை சுவர் மறைவிலிருந்து வசுதேவன் பார்த்துக்கொண்டே நின்றான்.
அமெரிக்கா மற்றும் அதன் நேசநாடுகளின் வான்படை தாக்குதல்களையும் மீறி கோபனி ... சிரியா மீதான விமானத் தாக்குதல் முக்கிய நகரமான கொபானி வசம் வீழ்வதைத் தடுக்கப் போவதில்லை என பென்டகன் பேச்சாளர் ஜோன் கிர்பி புதன்கிழமை தெரிவித்துள்ளார்.
இந்த அதிசய சம்பவத்தின் ... சீனாவை சேர்ந்த ஒரு பெண் முழு நிர்வாணமாக கார் ஓட்டி சென்றதாக கைது செய்யப்பட்டு தற்போது சிறையில் அடைக்கப்பட்டுள்ளார்.
இந்த ... வடக்கு மற்றும் தெற்கு கொரியாக்கள் கடந்த பெப்ரவரியில் தடைப்பட்டுப் போன உயர் மட்ட பேச்சுவார்த்தைகளை மீண்டும் ஆரம்பிக்க உடன்பட்டுள்ளதாக தென்கொரியாவில் இருந்து வரும் செய்திக்ள் கூறுகின்றன.
இர்பான் என்ற காம வெறியன் கொடுத்த கொடூர பாலியல் தொந்தரவால் மிகவும் கவலைக்கிடமான நிலைக்கு தள்ளப்பட்டு உள்ளார் சிறுமி திவ்யா.. தற்போது திவ்யாமருத்துவமனையில் அனுமதிக்கப்பட்டு தீவிர சிகிச்சை பெற்று வருகிறார்.
தன் மகள் மட்டுமே உலகம் என வாழ்ந்து வந்த பெற்றோர்கள் நொடிக்கு நொடிக்கு வலியால் துடித்து வருகின்றனர்.சிறுமி காப்பாற்றப் பட வேண்டும் என்பதே அனைவரின் வேண்டுதலாக உள்ளது.
புவனேஷ்வர்ஒடிசாவில் கள்ள உறவு வைத்திருந்த நபருடன் ஏற்பட்ட வாக்குவாதத்தால் அந்த நபரின் பிறப்புறுப்பை அறுத்து எறிந்த திருமணமான பெண்ணை போலீசார் கைது செய்தனர்.
இருவரிடையே கருத்து வேறுபாடு ஏற்பட்ட தால் அவர்கள் கடும் வாக்குவாதத்தில் ஈடுபட்டனர்.சற்று நேரத்தில் சமாதானம் ஏற்பட்டதை அடுத்து நாயக் கமலாவின் வீட்டிலேயே தங்கினார்.
எனினும் நாயக் மீதான கோபத்தை மனதுக்குள் அடக்கி வைத்திருந்த கமலா அவர் உறங்கிக் கொண்டிருந்த போது கூர்மையான ஆயுதத்தால் அவரின் பிறப்புறுப்பை அறுத்து எறிந்தார்.
முதலுதவி சிகிச்சைக்குப் பின் நாயக் கட்டாக் மருத்துவமனைக்கு அனுப்பி வைக்கப்பட்டார்.இது குறித்து வழக்குப் பதிவு செய்த போலீசார் கமலாவை கைது செய்தனர்.
ஆனால் தற்போது மூக்கில்களை கொண்டு ஒரு வித்தியாசமான முறையில் மீன்பிடிப்பது தொடர்பான காணெளி வெளியாகி அனைவரையும் வியப்பில் ஆழ்த்தியுள்ளது.
மன்னார் கடற்பரப்பில் மீன்பிடியில் ஈடுபடுவதனை தவிர்க்குமாறு மீனவர்களிடம் மன்னார் கடற்தொழில் திணைக்களம தென்னிலங்கை மீனவர்கள் வட.மாகாணத்திற்கு பருவகால தொழிலுக்காக வரலாம்.
ஆனால் அவர்கள் வட.மாகாணத்திலேயே நி சட்டவிரோதமான முறையில் மீன்பிடியில் ஈடுபட்டவர்களின் படகுகளைத் தொடர்ந்தும் தடுத்து வைத்திருப்பதனால் கட கிளிநொச்சி கிராஞ்சி இலவங்குடாப்பகுதியில் நிறுத்தி வைக்கப்பட்டுள்ள இந்திய இழுவைப் படகுகளால் பாதிக்கப
சென்னை வடபழனியில் ஒவ்வொரு முகூர்த்த நாளிலும் பல திருமணங்கள் நடந்து வரும் நிலையில் இனிமேல் ஆன்லைன் மூலம் திருமணத்திற்கு அனுமதி பெறும் வசதி அறிமுகம் செய்யப்பட்டுள்ளது.
இடைத்தரகர்கள் குறித்து கோவில் நிர்வாகம் பல முறை காவல் துறையிடம் புகார் அளித்தும் அரசியல் தலையீடு காரணமாக கோவில் நிர்வாகத்தால் எதுவும் செய்ய முடியவில்லை.
இந்த நிலையில் இனி இடைத்தரகர்களின் அராஜகத்தை முற்றிலும் ஒழிக்கும் வகையில் ஆன்லைன் மூலம் திருமணத்திற்கு முன்பதிவு செய்யும் முறையை அறநிலையத் துறை அறிவித்துள்ளது.
பொன்ராம் இயக்கிய வருத்தப்படாத வாலிபர் சங்கம் திரைப்படம் சிவகார்த்திகேயன் வாழ்வில் திருப்புமுனையை உண்டாக்கியது என்று சொன்னால் அது மிகையல்ல.
சிவகார்த்திகேயன் பொன்ராம் சிவகார்த்திகேயன் மார்கெட் வேல்யூ தமிழ் சினிமா ரசிகனின் பவரை சிவகார்த்திகேயன் எப்போது உணர்ந்தார்?
மழை பெய்துகொண்டிருந்த பிற்பகலொன்றில் மழைக்காகத் திண்ணையில் ஒதுங்கியிருந்த என்னிடம் பெரியாச்சிதான் அவ்விடயத்தைச் சொன்னார்.தூறல் வலுக்கிறதாவெனப் புறங்கையை நீட்டிப் பார்த்துக்கொண்டிருந்த போது வெற்றிலைபாக்கு இடித்துக் கொண்டிருந்த பெரியாச்சி சொன்ன விடயம் லேசான அதிர்வை உண்டாக்கியது என்னில்.
ஊருக்கு வந்தவுடனேயே டீச்சரைப் பற்றி நீண்ட நாட்களுக்குப் பின்னர் கேள்விப்படும் முதற்செய்தியை நல்ல செய்தியில் சேர்த்துக்கொள்வதாகெட்ட செய்தியில் சேர்த்துக்கொள்வதா எனப்புரியவில்லை.
சொன்ன பெரியாச்சியின் முகத்தை நம்பமுடியாமல் ஏறிட்டுப் பார்த்தேன்.இறந்த காலங்களனைத்தையும் சுருட்டியெடுத்துச் சுருக்கங்கள் நிறைந்த முகத்தில் எந்த சலனமுமின்றி வெற்றிலை மென்று கொண்டிருந்தார்.
சடசடவென்று மழை திரும்பவும் வலுத்துப்பெய்யலாயிற்று.மழைச் சாறல் திண்ணையின் ஓரங்களில் சேற்றோவியம் வரையலாயிற்று.மழையின் எந்தப் பிரஞையும் அற்று வாலறுந்த நாயொன்று ஓடிக்கொண்டிருந்தது.மாமாவின் வீடு இன்னும் புராணகாலத்து வீடாகநாட்டு ஓடுகளைச் சுமந்துகொண்டிருந்தது.ஊருக்கே பழம் வீடாக இருப்பதில் மாமா சற்றுப்பெருமையும் கொண்டிருந்தார்.
சிவப்புகருப்புப் பூ அலங்காரங்களைக் கொண்ட வெண்சீமெந்துத் தரை எப்பொழுதும் ஒரு குளிர்ச்சியைக் கொண்டிருக்கும்.அந்தக் குளிர்மைமாமாவின் வீடுமுழுக்க அனல்பறக்கும் கோடை காலத்திலும் ஒரு புகையைப் போலப் படர்ந்திருக்கும்.வெளித்திண்ணை மிக அகலமாகவும் நான்கு தூண்களுடனும் இரண்டு அடிக்கும் சிறிது அதிகமான உயரத்துடனுமிருக்கும்.அதில்தான் நின்றுகொண்டிருந்தேன்.
இந்த வீட்டைப்பற்றி பெரியாச்சி என் சிறுவயதில் கதைகதையாகச் சொல்லியிருக்கிறார்.முன்னர் பாய் பின்னுவதற்கும்அவித்த நெல் காயப்போடுவதற்கும் பயன்பட்ட திண்ணை இப்பொழுது பெரியாச்சியின் வெற்றிலை இடித்தலையும்மாமாவினுடைய பேரப்பிள்ளைகளின் விளையாட்டுக்களையும் அமைதியாகப் பார்த்தபடியிருக்கிறது.
பெரியாச்சியின் கணவர் கட்டிய வீடு இது.முற்காலங்களில் பக்கத்து ஊர்களிலிருந்து எங்களூர் பெரியாஸ்பத்திரிக்கு மருத்துவத்திற்காக வரும் ஜனங்கள் இரவுப்பொழுதைத் தங்கிச் செல்வதற்காகப் பொதுநோக்கில் இத்திண்ணை கட்டப்பட்டிருந்தது.திண்ணையிலிருந்து பார்த்தால் வீதியைத் தாண்டிப் பரந்தஎப்பொழுதும் வயல்காற்றைச் சுமந்தவண்ணமிருக்கும் வயலும் அதற்கப்பாலுள்ள ஆற்றங்கரை மூங்கில்களும் தெளிவாகத் தெரியும்.நான் முன்னர் அதில் பட்டம் விட்டிருக்கிறேன்.
பட்டம் நூலறுந்து போய் வயல்வெளிக்கடுத்து இருந்த பாடசாலைக் கூரையில் சிக்கும்அந்தப் பாடசாலையில்தான் டீச்சர் அந்த நாட்களில் படித்துக் கொடுத்துக் கொண்டிருந்தார்.டீச்சர் வீட்டுக்கு வயல்வெளியினூடாக நடந்து போகவேண்டும்.ஐந்தாம் வகுப்புப் பரீட்சை சமயம் பாடத்தில் ஏதோ சந்தேகம் கேட்க வயல்வரப்பின் ஊடாக மழைக்கால இரவொன்றில் தவளைகள் கத்தக் கத்தவெளிச்சத்திற்காக காய்ந்த தென்னஞ்சூளை எரித்து அவர் வீட்டுக்கு நான் சென்ற இரவு இன்னும் நினைவில் இடறுகிறது.
டீச்சர் வீடுதான் ஊரிலேயே மிகப்பெரிய தோப்பில் அமைந்த வளவு வீடு.வீட்டைச் சுற்றிலும் அழகிய சமதரைப்புல்வெளி.அழகழகான ரோஜாக்களும்ஓர்க்கிட்களும் பூத்துக்குலுங்கும்.தெளிந்த நீரைக் கொண்ட பெருங்கிணறு ஒன்று அவர் வீட்டின் முன்னால் இருந்தமை ஊர் மக்களுக்கும்அவருக்குமிடையிலான நெருக்கத்தை அதிகப்படுத்தியிருந்தது.
ஐந்தாம் வகுப்பின் அரசாங்கப் பரீட்சையில் அவரது வகுப்புப்பிள்ளைகளான நாங்கள் எல்லோரும் சிறப்பாகச் சித்தியெய்தியமை அவரை மிகவும் மகிழ்ச்சிக்குள்ளாக்கியிருந்தது.மாணவர்களெல்லோரையும் வீட்டுக்கு வரவழைத்து முற்றத்தில் பாய் விரித்து கேக்பிஸ்கட்இனிப்பு தந்து உபசரித்து மகிழ்ந்தார்.
டீச்சரின் கணவரை நான் பார்த்திருக்கிறேன்.டீச்சருக்கு நேர்மாறு அவர்.டீச்சரின் புன்னகை முகம் அவருக்கு எள்ளளவும் வாய்க்கவில்லை.எப்பொழுதும் ஏதோ கடுப்பானதொன்றை விழுங்கிவிட்ட மாதிரியொரு பார்வை பிதுங்கிய விழிகளில் மிச்சமிருக்கும்.அவர் வாய்விட்டுச் சிரித்து யாராவது பார்த்திருந்தால் உலகின் எட்டாவது அதிசயம் அதுவெனச் சொல்லலாம்.
மழையின் துளியொன்று ஓட்டிலிருந்த ஓட்டையொன்றிலிருந்து தவறி என் மேல் விழுந்து தற்கொலை செய்துகொண்டது.எதற்கோ வெளியே வந்த மாமா என்னைக் கண்டுவிட்டார்.
நான் சப்பாத்தைக் கழற்றிவிட்டு உள்ளே போக முற்பட்டேன்.அந்தத் தரையின் குளிர்ச்சி எனக்கு வேண்டும்.நீண்ட பிரயாணக் களைப்பினைக் கொண்ட கால்கள் அந்தக் குளிர்ச்சிக்கு ஏங்கின.
பெரியாச்சி இன்னும் திண்ணையிலேயே அமர்ந்திருந்தார்.மழையும்திண்ணைகளும் அவருக்குத் தோழிகள் போலும்.அவரது பொக்கை வாய் வெற்றிலையை மெல்லுவதைத் தூரத்திலிருந்து பார்க்கையில் மழையோடும்திணணையோடும் அவர் கதைத்துக் கொண்டிருப்பது போலவே இருந்தது.இடைக்கிடையே சிவந்த வெற்றிலைச் சாற்றினை தெருவில் வழிந்தோடும் மழை நீரில் துப்புவதானது மழைத் தோழி மீதான செல்லக் கோபத்தை வெளிப்படுத்துவதாகப் பட்டது எனக்கு.
ஆனால் மழை மீது அவருக்கென்ன கோபமிருக்கமுடியும்?இந்தத் தொண்ணூறு வருட கால வாழ்க்கையில் எத்தனை மழையைப் பார்த்திருப்பார்?அன்றைய காலம் முதல் அவர் பார்த்த ஒவ்வொரு துளிக்கும் ஒவ்வொரு பெயரிட்டிருந்தாலும் கூட எத்தனை சினேகிதங்கள் அவருக்கிப்போதிருந்திருக்கும்?
மாமா சாய்மனைக் கதிரையில் உட்கார்ந்திருந்தார்.பழங்காலத்தை மரச்சட்டங்களில் பிணைத்துக் கொண்டுவந்ததைப் போல வீட்டுக் கூடத்தின் வலது மூலையில் அது அன்றையகாலம் தொட்டு இருந்து வருகிறது.புதிதாகத் திரும்பவும் பின்னியிருந்தார்கள்.மதிய சாப்பாட்டிற்குப்பின்னரான பகல்தூக்கம் மாமாவுக்கு அதில்தான் என்பது ஞாபகமிருக்கிறது.சிறுவயதில் பார்த்திருக்கிறேன்.எந்தவொரு அசைவுமற்றுசாய்த்து உட்காரவைக்கப்பட்ட சிலை மாதிரி தூங்கிக் கொண்டிருப்பார்.
அப்பொழுதுகளில் நானும்என் வயதொத்த சிறுவர்களும் தூங்கும் இவர் மூக்குக்கருகில் மிளகாய்த் தூளை விசிறிவிட்டு ஒளிவோம்.பெரும் தும்மல்களோடு எழுந்து ஒன்றும் புரியாமல் மிக நீண்ட நேரம் விழிகளைச் சிமிட்டிச் சிமிட்டி விழிப்பார்.மாட்டிக் கொண்ட ஒரு நாளில் இடது காதைச் செமத்தியாகத் திருகிவிட்டார்.
இப்பொழுது தூங்கவில்லை அவர்.நான் வரமுன்பே தூங்கியெழுந்திருந்திருக்க வேண்டும்.இல்லாவிடில் இருபது வருடத்திற்கு முன்னைய மிளகாய்த் தூள் இப்பொழுது அவர் மூளையில் உறைத்திருக்கவேண்டும்.மழைக்கு இதமானதாக மாமி கோப்பி தந்தார்.
அப்படியில்ல மாமி.சரியான வேலை.சனிஞாயிறு லீவு எண்டாலும் சனிக்கெழம விடிய முந்தி ஊருக்கு வர பஸ் எடுத்தாபாருங்க எத்தனை மணிக்கு வந்து சேர்றதுன்னு.
கொழும்பிலிருந்து பஸ் ஏறும்போது மழையிருக்கவில்லை.இடையில் தாண்டி வந்த எந்தெந்த ஊர்களில் மழை பெய்துகொண்டிருந்தது எனவும் தெரியாதவாறு பஸ் இருக்கையில் அமர்ந்து டிக்கட் எடுத்ததுமே தூங்கிவிட்டிருந்தவனை பழகிய கண்டக்டர்தான் எழுப்பிஇறக்கி விட்டிருந்தார்.பஸ் செல்லும் தெருவோரத்து வீடென்பதனால் மழை தொப்பலாக நனைத்துவிடும் முன்பு மாமா வீட்டுத் திண்ணையில் ஒதுங்கி விட்டிருந்தேன்.
உலகத்தின் ஓசைகளெல்லாம் கேட்டு ஓய்ந்த பெரியாச்சியின் செவிகள் இப்பொழுது வேறு ஓசைகளுக்கு ஒத்துழைப்பதில்லை.காலம் அவரது காதுகளுக்குப் பூட்டு மாட்டி சாவியைத் தொலைத்திருந்தது.ஏதாவது அவருக்கு விளக்கிச் சொல்லவேண்டுமென்றால் கூட செய்கை மொழி மட்டுமே உதவும் நிலையில் அவரது காதுகள் இருந்தன.
ஒருவேளை பொய்யாக இருக்குமோ?யாராவது வெற்றிலை ஒரு வாய்க்கு வாங்கவந்தவர்கள் சொன்னதை பெரியாச்சி தப்பாகப் புரிந்துகொண்டிருப்பாரோ?டீச்சரின் ஐம்பது வயதுகளைத் தாண்டிஇருபத்தாறு வருடத் திருமண வாழ்விற்குப் பிறகு அவர் எதிர்பார்த்திருந்த விவாகரத்துக் கிடைப்பது என்பது கிராமங்களில் இன்னும் அதிர்ச்சிக்கும்சலனத்துக்கும் உரிய விடயமாகவேயிருந்தது.
டீச்சர் எனக்கு எனது இரண்டாம் வகுப்பிலேயே அறிமுகமானார்.மடக்கக் கூடியதான சிறுகுடையும்கைப்பையும் எப்பொழுதும் அவர் கூடவே வரும்.காலைவேளைகளில் எப்பொழுதும் சிவந்திருக்கும் விழிகளிரண்டும் அவருக்குச் சொந்தமானவையாக இருந்தன.இரண்டாம் பாடவேளையின் போது தினமும் ஒரு இளமஞ்சள் நிற மாத்திரையை கைப்பையில் இருக்கும் சிறுபோத்தலிலுள்ள நீரைக் கொண்டு குடித்துக் கொள்வார்.
அன்றொருநாள் அப்படித்தான்.மாத்திரையை வாயில் போட்டுக்கொண்டவர் தண்ணீர் கொண்டு வர மறந்திருந்தார்.ஒரு மாணவனை அனுப்பி வெந்நீர் கொண்டுவரச் சொன்னார்.அவனோ ஏதுமறியாதவனாக ஒரு பிளாஸ்டிக் கோப்பையில் கொதிக்கக் கொதிக்க வெந்நீர் கொண்டுவந்து கொடுக்கஅப்படியே வாயிலூற்றிக் கொண்ட டீச்சருக்கு புரையேறிவாயெல்லாம் வெந்துவிட்டது.டீச்சர் கைக்குட்டையால் வாய்பொத்திக் கொண்டு மௌனமாக அழுததை அன்றுதான் கண்டோம்.நாங்களெல்லோரும் பதறிவிட்டோம்.அந்த மாணவனும் பயத்தில் அழுததைக் கண்டவர் எனக்காக வருத்தப்பட நீங்களாவது இருக்கீங்களே எனச் சொல்லி அணைத்துக் கொண்டார்.
ஓ மகன்..அவங்க விரும்பின விடுதலை கிடைச்சிட்டுது.எவ்ளோ காலத்துக்குத் தான் தன்ட புருஷன் இன்னொருத்தியோட குடும்பம் நடத்துறதப் பொறுத்துக்கொண்டிருக்குறது?அவ இருபது வருஷத்துக்கும் மேல பொறுத்துப் பார்த்தாச்சுதானே?
இந்த விஷயம் தெரிய வந்த உடனே டிவோர்ஸ் கேட்டிருக்கலாமே?சும்மா அவங்க வாழ்க்கையையும் வீணாக்கிக் கொண்டு அப்டியில்ல மகன்.நாலு பொம்புளப் புள்ளைகள வச்சிக்கொண்டுஇதுல தகப்பனும் இல்லையெண்டா அதுகளிண்ட எதிர்காலத்துல எவ்வளவு சிக்கல் வருமெண்டு டீச்சர் யோசிச்சிருப்பாங்க.இப்ப எல்லோரையும் நல்லபடியாக் கரை சேர்த்திட்ட பிறகு அவங்க தன்னோட விருப்பத்தை நிறைவேத்திட்டிருக்காங்க.இனி யாரையும் அவ எதிர்பார்த்துட்டிருக்கத் தேவையில்ல.பென்ஷன் காசு வருது.புள்ளைகளுக்கு ட்யூஷன் எடுக்குறதாலக் காசு வருது.பின்னக் காலத்துக்கு அது போதும்தானே டீச்சரின் இருபது வருடப் பொறுமையின் பலனாக அவர் எதிர்பார்த்திருந்த விடுதலை கிடைத்திருக்கிறது.டீச்சரைப் பார்க்கவேண்டும் போலிருந்தது.அன்றைய காலத்தில் அத்தனை கவலைகளையும் நெஞ்சுக்குள் புதைத்துக் கலங்கிய செவ்விழிகளோடு உலவும் டீச்சரின் விழிகள் இப்பொழுது பிரகாசமாக மின்னிக்கொண்டிருக்கக் கூடும்.
மழை விட்டிருந்தது.மாமாமாமியிடம் சொல்லிக்கொண்டு வெளியில் வந்தேன்.திண்ணையின் மூலையில் துளித்துளியாய் வாளியில் சேர்ந்திருந்த மழைநீரைக் கொண்டு பெரியாச்சி திண்ணையை முழுமையாகக் கழுவி விட்டிருந்தார்.மாமாவின் இளவயதில் காணாமல் போன தன் கணவரை எதிர்பார்த்துநாளையும் பெரியாச்சி இதில் உட்கார்ந்து காத்திருக்கக் கூடும்.
ஊட்டியிலிருந்து எனக்கும் ஜெயமோகனுக்கும் பொதுவாக த் தொிந்த மலையாள மொழிபெயர்ப்பாளர் போனில் கூப்பிட்டு சொன்னார் .இதற்கு பதில் சொல்லும்படி படி நான் ஜெயமோகனுக்கு எழுதினேன்.
அந்தக் கோபம் இணைய வாசகர்களுக்காக சற்று மிகைப்படுத்தப்பட்டது என்று சொல்லலாம்.காரணம் தமிழ் நாட்டில் இதே கருத்தை பலர் பலபடியாக ஏற்கனவே சொல்லியிருந்தார்கள் .
எனக்கு சாரு நிவேதிதா அறிமுகமானதே பழைய நிறப்பிாிகை இதழ்களில் விவாதங்களில் அவர் உதிர்த்த அபத்தமான கருத்துக்களை ஒட்டித்தான் .அதைப்பற்றி அப்போது இப்போதைய திண்ணை ஆசிாியர் கோ.
சாரு நிவேதிதா புத்தகங்களைப்பற்றியும் இசையை பற்றியும் சொல்லக்கூடியவை எதுவும் சுய வாசிப்பு அல்லது அனுபவம் சார்ந்தவை அல்ல என்பது அவரது நெடுநாள் நண்பர்களும் குருநாதர்களுமான பிரேம் ரமேஷ் ஆகியோரால் பல இடங்களில் சொல்லப்பட்டதுதான் .
பதினைந்து வருடங்கள்முன்பு சாரு நிவேதிதா மேலும் பலருடன் சேர்ந்து அமைப்பியைலை பற்றி நிறைய பேசியிருக்கிறார் .பிறகு பின் நவீனத்துவம் பற்றி சொல்ல ஆரம்பித்தார் .
பிறகு அமைப்பியலைப் படிக்கமுற்பட்ட எல்லாருமே சாரு நிவேதிதா சொன்னவற்றுக்கும் அமைப்பியலுக்கும் பின் நவீனத்துவத்துக்கும் சம்பந்தமே இல்லை என்று கண்டிருக்கிறார்கள்.
இதை பிரேமிடமே பலர் மேடைகளில் கேட்டுள்ளார்கள் .அவர்கள் தங்கள் கருத்துக்களை சாரு நிவேதிதா அரைகுறையாக புாிந்துகொண்டு தவறாகச் சொல்லி அவப்பெயரை உண்டாக்கிவிட்டார் என்று வருத்தமும் தொிவித்திருக்கிறார்கள்.
அமைப்பியலின் எதிாிகளிடம் இருந்து அமைப்பியலை கற்றவர் என்று சாரு நிவேதிதாவைப்பற்றி அவரது நண்பர்களே எழுதியிருக்கிறார்கள் .இதெல்லாம் தமிழ் சிற்றிதழ் வாசகர்களுக்கு புதிய விஷயமும் அல்ல .
யார் வாசிக்கிறார்கள் யார் வாசிப்பதில்லை என்பதெல்லாம் சில்லறை விவாதங்கள் ஜெயமோகன் சொன்னதற்கு காரணம் உண்டு.சாரு நிவேதிதாவை படித்துவிட்டு பலர் பாமரத்தனமாக பின் நவீனத்துவம் என்பது சந்தர்ப்பத்துக்கேற்ப எதையாவது எதிர்த்து எழுதுவதும் காம வக்கிரங்களை எழுதுவதும் மட்டும் தான் அதாவது கலகம் என்ற புாிந்துகொண்டிருக்கிறார்கள் .
பின் நவீனத்துவம் என்பது அடிப்படையில் மையப்படுத்துதல் தத்துவமாக்கல் முதலியவற்றுக்கு எதிரான ஒரு தர்க்கப்போக்கு என்றும் பின் நவீனத்துவத்தில் அறம் ஒழுக்கவியல் போன்றவற்றுக்கும் இடம் உண்டு என்றும் என்று லெஸ்லி ஃ பீட்லர் சொல்கிறார் சொல்லுவதற்கு கண்டிப்பாக சாரு நிவேதிதா போன்றவர்கள் சொன்ன அரைகுறை அர்த்தங்களை மறந்துவிடுங்கள் என்று சொல்லவேண்டிய அவசியம் உள்ளது .
சாரு நிவேதிதா டெல்லிவாசத்தின் போது சகவாசதோஷத்தால் புாிந்து கொண்ட தாதாயிசத்தையே சந்தர்ப்பத்துகேற்ப அமைப்பியலாகவும் பின் நவீனத்துவமாகவும் சொல்லி வருகிறார் என்று விளக்கவேண்டிய அவசியம் உண்டு .
பின் நவீனத்துவத்தைப் பற்றி பேசிய பலரும் நோயல் இருதயராஜ் க .பூரணசந்திரன் பிரேம் எல்லாருமே முதலில் சாரு நிவேதிதா சொன்னதெல்லாம் முற்றிலும் தவறு என்று சொல்லிவிட்டுத்தான் மேலே சொல்கிறார்கள்.
சாரு நிவேதிதா எழுத ஆரம்பித்து இருபது வருடம் ஆகிறது .இன்று வரை எந்த மேற்கத்திய நூலைப்பற்றியாவது சுயமான பொருட்படுத்தும் படியான ஒரு மதிப்பீட்டை முன்வைக்க அவரால் முடிந்திருக்கிறதா ?
சிக்கலான வரலாற்றுச் சிருஷ்டியாளரான பாவிக் கையும் மெல்லிய நகைச்சுவை மாறாத விமாிசகரான குந்தேரா வையும் விமாிசனமில்லாமல் ஒரேமூச்சில் சொல்பவர் இருவரையுமே அறியாதபாமரன் என்று சொல்ல என்ன தயக்கம் ?
பின்னர் அறைக்கு வெளியே கூடத்தில் அரைமணிநேரம் அமர்ந்திருக்கும்படியும் அதற்கப்புறம் வீட்டுக்குச் செல்லும்படியும் கேட்டுக்கொண்டார்.
மயக்கமருந்து கண்டுபிடிக்கப்படாத காலத்தில் வலியால் துடிக்கும் நோயாளியைப் பலபேர் கூடி அமைதிப்படுத்த மருத்துவர் அறுவை சிகிச்சையில் ஈடுபட்டிருப்பபைபோல ஒரு படம்.
இதயத்துடிப்பின் எண்ணிக்கையை அறிய ஊதுகுழல் போன்ற நீளமான குழலை நெஞ்சில் வைத்து மருத்துவர் கணக்கிடுவதைப்போல இன்னுமொரு படம்.
ஆனால் அந்த முதல்தலைமுறையினரின் உழைப்பென்னும் எரு இல்லாமல் அடுத்த தலைமுறை மேதைமை உருவாகியிருக்க முடியாது என்பது கவனிக்கத்தக்கது.
ஆன்டிபையாடிக் என்கிற ஒரு விஷயத்தின் கண்டுபிடிப்பைத் தொடர்ந்து நாட்டுமருத்துவம் சந்தித்த சரிவை நாம் எல்லாரும் அறிவோம்.
மரபான மருத்துவமுறையும் புதிய ஆங்கிலக்கல்வி மருத்துவமுறையும் முரண்பட்டு மோதி முயங்கி ஒன்றின் சாரத்தை மற்றொன்று ஏற்று முன்னகர்ந்த விந்தையை தாராசங்கர் பானர்ஜியின் ஆரோக்கிய நிகேதனம் என்னும் நாவல் பதிவுசெய்திருக்கிறது.
மரபான இசையும் நவீன இசையும் முரண்பட்டு ஒன்றிடமிருந்து மற்றொன்று சாரத்தை உள்வாங்கிக்கொண்டதையும் இலக்கிய உலகம் பதிவு செய்திருக்கிறது.
எளிமையும் வசதியும் கூடக்கூட ஒவ்வொரு கட்டத்திலும் அதற்கென்றே உழைப்பை முன்வைத்து வேர்வை சிந்திய மக்கள் ஆதரவற்ற நிலையில் கைவிடப்பட வேண்டிய சூழல் உருவானதைத் தடுக்க இயன்றதில்லை.
அ.செ.முருகானந்தம் முன்னிறுத்தும் சாட்சியான வண்டிக்காரன் கதை மனத்தில் ஆழமாகப் பதிந்துபோனதற்கான காரணம் அப்பாவித்தனம் நிறைந்த அவன் உரையாடல்களே.
நாயனக்காரரான வடிவேலுவின் வீட்டைச் சேர்ந்த இளைஞனை வீட்டிலிருந்து கொழும்பு ரயிலடிக்கு அழைத்துச் செல்ல வண்டியை அதட்டி ஓட்டிக்கொண்டிருக்கும் சந்தர்ப்பத்திலிருந்து கதை தொடங்குகிறது.
இந்த மாடுகளின் வேகமெல்லாம் ஒரு வேகமா அந்தக் காலத்தில் என் வண்டியில் பூட்டியிருந்த மாடுகளின் வேகத்தைக் கற்பனை கூடச் செய்து பார்க்க முடியாது என்று பெருமையுடன் சொல்லிக்கொள்கிறான்.
அந்தப்பெருமை அவன் மனத்தில் மிதக்கத் தொடங்கியதும் அப்பெருமைக்குத் துணையாகவிருந்த இளைஞனுடைய பெரியப்பாவான நாயனக்காரரின் ஞாபகமும் அவர் துணைவியாரின் ஞாபகமும் வந்து விடுகிறது.
அவர்கள் வீட்டில் பதினைந்து ஆண்டுக்காலமாக வண்டி ஓட்டிய சந்தோஷத்தைப்பற்றியும் பசிவேளைக்கு அந்த அம்மா பிசைந்துபோட்ட சோற்று உருண்டைகளைப் பற்றியும் வாய்விட்டுச் சொல்லாமல் இருக்க முடியவில்லை.
அவ்வளவு ஆனந்தத்தை அனுபவித்த நாட்களைச் சொன்னபிறகு அந்த ஆனந்தத்துககு முற்றுப்புள்ளி விழுந்த சந்தர்ப்பத்தின் கசப்பும் ஞாபகத்துக்கு வந்துவிடுகிறது.
ஒரு மலையாளத்தான் அந்த ஊருக்குள் ஓட்டிவந்த காரின் மோகத்தால் அவனது மாட்டுவண்டி புறக்கணிக்கப்பட்டதைப் பதினைந்து ஆண்டுகளுக்குப் பின்னரும் அவனால் தாங்கிக்கொள்ள இயலவில்லை.
பதினைந்து ஆண்டுகளாக நாயனக்காரரையும் அவர் சகாக்களையும் சுமந்துகொண்டு காற்றிலும் மழையிலும் கச்சேரிகளுக்காக ஓருராகத் திரிந்தவன் அவன்.
அவரே ஒருநாள் அவனைக் கூப்பிட்டு இந்தியாவிலிருந்து வந்திருக்கும் தவில்காரருக்கு மாட்டுவண்டிப்பயணம் பழக்கமில்லாததால் வண்டியை வேண்டாம் என்ற நாசுக்காகத் திருப்பியனுப்பிய கணம் ஒரு வடுவாக அவன் நெஞ்சில் ஆழப்பதிந்துவிட்டதைச் சொல்கிறான்.
நாயனக்காரரைப் போலவே ஊருக்குள் ஒவ்வொருவருக்கும் மெல்லமெல்ல கால ஓட்டத்தில் மாட்டுவண்டி என்பது தேவைப்படாத விஷயமாகப் போய்விட்டதையும் உடலின் ஒரு உறுப்பையே மிகச்சாதாரணமாக வெட்டியெறிந்து வீசுவதைப்போல அந்த ஊர்.
நிலைமையப் புரிந்துகொண்டு மண்வெட்டியைத் துாக்கிக்கொண்டு வயல்வேலைகளுக்குப் போகத்தொடங்கியதால் உயிர்பிழைக்க முடிந்ததையும் பெருமூச்சோடு சொல்லி முடிக்கிறான்.
திடாரென நாட்டுக்குள் சண்டை தொடங்க பெட்ரோல் இறக்குமதி கட்டுப்பாட்டுக்கள் கொண்டுவரப்பட்டதால் கார்களின் ஓட்டம் எல்லா இடங்களிலும் தடைப்பட்டு விடுகிறது.
நாயனக்காரர் அவனை அழைத்து அன்போடு அந்த ஆண்டுக்கச்சேரிக்கு அவன்தான் வண்டியோட்டி வரவேண்டும் என்று தொடக்கத்திலேயே சொல்லி வைத்தாக வேண்டிய அளவுக்கு நிலைமை மாறிவிடுகிறது.
வண்டியுடன் வாழ்ந்த பழைய நாட்களின் இனிமையை அசைபோட்டபடி மீண்டும் வண்டி ஓட்டுவதில் கார்த்திகேசுவுக்கு மகிழ்ச்சியே என்றாலும் எதார்த்தம் புரியாதவனல்ல அவன் என்பதை இறுதிப்பகுதி உரையாடல் உணர்த்திவிடுகிறது.
இளைஞனிடம் இவ்வளவு நேரமும் பழைய நினைவுகளைப் பகிர்ந்தபடி வந்தவன் நிதானமான குரலில் சண்டை இருக்குதோ இல்லையோ பெட்ரோல் வரத்து பிரச்சனை எதுவுமில்லாத நிலை உருவாகி பழையபடி கார்கள் ஓடத்தொடங்கிவிடும்போது வண்டிக்காரர்கள் பாடு பழையநிலைமைக்கே போகவேண்டும் என்பது மெய்தானே ?
இதைக் கேட்கும்போது அவனுடைய குரல் சோர்வடைந்து காணப்பட்டது என்கிற குறிப்போடு கதை முடிகிறது ஈழத்தமிழ்ப்படைப்பிலக்கியத்தில் மூத்த தலைமுறை எழுத்தாளர்களில் முக்கியமான ஒருவர் அ.செ.முருகானந்தன்.
நான் வந்து உழைச்சு உங்களை காப்பாத்துவன் என்று சொன்னான் இப்ப எல்லாமே போச்சே..... மரியதாஸ் நேவிஸின் அழுகுரலால் ராகம வைத்தியசாலையின் பிரேத அறை வாசலை ஏககாலத்தில் ஓராயிரம் கண்கள் நிலைகுத்தி நின்றன.
அடுத்தகணம் ஏதும் வாகன விபத்தில் ஆரும் தமிழர்கள் செத்திருக்கலாம் என்று ஒவ்வொருத்தரும் தங்களுக்குள் சமாதானம் சொல்லிக்கொண்டு போயிருக்கலாம்.
அவர்கள் யாருக்கும் தெரிந்திருக்க வாய்ப்பில்லை தங்களின் உறவுகளால் அடித்துக் கொல்லப்பட்ட டில்ருக்ஷனின் தந்தையின் அழுகுரல்தான் அது என்று.
வைத்தியரும் சொல்லியிருந்தார் முன்னேற்றம் இருப்பதாகவும் தாங்கள் அவனுக்கு தண்ணீர் கொடுத்திருக்கிறம் என்று இது அவருக்கு பெருத்த சந்தோசத்தைக் கொடுத்தது.
அந்த சந்தோசத்தோடு மகனுக்கு கொடுப்பதற்கு இளநீரும் மகனை துடைப்பதற்கு கொலோனும் வேண்டிக் கொடுத்துவிட்டுத்தான் வீட்டுக்குப் போயிருந்தார்.